Publication: Magyar Közlöny
Issue: MK-2000-8 (Year: 2000, Number: 8)
Era: 1990-2004
Section: hozzátartozóik védelme, káruk megtérülése, enyhítése érdekében teendő jogalkotási feladatokról és egyéb intézkedésekről szóló 1074/1999. (VII. 7.) Korm. határozat I. sz. mellékletében foglaltak az irányadók.
Paragraph Index: 36

hozzátartozóik védelme, káruk megtérülése, enyhítése érdekében teendő jogalkotási feladatokról és egyéb intézkedésekről szóló 1074/1999. (VII. 7.) Korm. határozat I. sz. mellékletében foglaltak az irányadók. 6.4. A Közalapítvány hitelt nem vehet fel és nem folyósíthat. 6.5. A Közalapítvány vállalkozási tevékenységet kizárólag az Alapító Okiratban meghatározott célok megvalósítása érdekében, azokat nem veszélyeztetve, a törzsvagyon hozadékából, illetőleg a törzsvagyonán felüli egyéb vagyonából folytathat. 6.5.1. A Közalapítvány a gazdálkodása során elért eredményét nem osztja fel, azt az Alapító Okiratban meghatározott tevékenységére fordítja. 6.6. A Kuratórium a Közalapítvány létrejöttét követő minden év március elsejéig költségvetést fogad el. 6.7. A Közalapítvány tevékenységéről éves beszámoló készül, melyet a könyvvizsgáló jelentése és a Felügyelő Bizottság véleménye alapján a Kuratórium fogad el. 6.8. A Közalapítvány köteles az éves beszámoló jóváhagyásával egyidejűleg közhasznúsági jelentést készíteni, amelynek tartalmaznia kell: — a számviteli beszámolót, — a költségvetési támogatás felhasználását, — a vagyon felhasználásával kapcsolatos kimutatást, — a cél szerinti juttatások kimutatását, — a központi költségvetési szervtől, az elkülönített állami pénzalaptól, a helyi önkormányzattól, a kisebbségi települési önkormányzattól, a települési önkormányzatok társulásától, az egészségbiztosítási önkormányzattól és mindezek szerveitől kapott támogatás mértékét, — a Közalapítvány tisztségviselőinek nyújtott juttatások értékét, illetve összegét, — a közhasznú tevékenységről szóló rövid tartalmi beszámolót. 7. A Közalapítvány kezelő szerve 7.1. A Közalapítvány kezelője és legfőbb döntéshozó szerve a huszonegy főből álló Kuratórium. 2000/8. szám 7.2. A Kuratórium elnöke: Dr. Kopácsi Sándor, a Budapest Főváros Közbiztonságáért Közalapítvány Kuratóriumának elnöke A Kuratórium alelnöke: Dr. Katona Géza, a Rendőrtiszti Főiskola Rendészeti Kutatóintézetének főmunkatársa A Kuratórium titkárságvezetője: Farkas György, a Társadalmi Összefogás a Bűnözés Ellen Alapítvány titkára A Kuratórium tagjai: Dr. Csányi Klára, a BM főosztályvezetője Dr. Csányi Sándor, a Magyar Bankszövetség elnökségi tagja Dr. Hatala József rendőr dandártábornok, az Országos Rendőr-főkapitányság Közbiztonsági főigazgatója Dr. Hipp Károly, az Országos Bűnmegelőzési Tanács elnöke Dr. Irk Ferenc, az Országos Kriminológiai és Kriminalisztikai Intézet igazgatója Dr. Kerezsi Klára, a Társadalmi Összefogás és Bűnözés Ellen Alapítvány Kuratóriumának tagja Kovacsevics András, a Fővárosi Szomszédok Egymásért Polgárőr Egyesületek Szövetsége elnöke Dr. Kubinyi Sándor ügyvéd, az Országos Ügyvédi Kamara tagja Dr. Márki Zoltán, az Igazságügyi Minisztérium főosztályvezető-helyettese Dr. Samu Mihály, az Eötvös Loránd Tudományegyetem egyetemi tanára Dr. Szabó András, a Magyar Kriminológiai Társaság elnöke Dr. Szabó Győző, a Legfelsőbb Bíróság elnökhelyettese Dr. Szabó József, a Salus Alapítvány elnöke Dr. Szikora Zsolt, a Jegyzők Országos Szövetségének elnöke Dr. Trunkó Barnabás, a Magyar Biztosítók Szövetségének főtitkára Dr. Túrós András, az Országos Polgárőr Szövetség elnöke Dr. Vercseg Ilona, a Közösségfejlesztők Egyesületének titkára Vörösmarty Mihály, a Személy-, Vagyonvédelmi Szakmai Kamara elnöke 7.3. A Kuratórium tagjait az Alapító kéri fel. 7.4. A Kuratórium elnökét az Alapító kéri fel négy évre. Az elnök ismételten felkérhető. Az elnök kuratóriumi tagságát nem érinti az a tény, hogy ismételten felkérik-e vagy sem. 7.5. A kuratóriumi tagság megszűnik: — a tag halálával, — lemondással, — a Kuratórium visszahívásával, — a Közalapítvány megszűnésével. 7.6. A Közalapítványt a Kuratórium elnöke, akadályoztatása esetén a Kuratórium alelnöke vagy képviseleti joggal felruházott kuratóriumi tag képviseli. Az Alapítóval érdekeltségi viszonyban álló kuratóriumi tag képviseleti joggal nem ruházható fel. 7.7. A Közalapítvány bankszámlája felett az elnök és a titkárságvezető együttesen jogosult rendelkezni. 7.7.1. Az elnök akadályoztatása esetén az alelnök és a titkárságvezető együttesen jogosult rendelkezni az Közalapítvány bankszámlája felett. 7.8. A Kuratórium tagjai tiszteletdíjra, illetve költségtérítésre a Szervezeti és Működési Szabályzat (a továbbiakban: SZMSZ) által meghatározott módon és mértékben jogosultak. 8. A Közalapítvány szervezete és működése 8.1. A Kuratórium működése 8.1.1. A Kuratórium szükség szerint, de évente legalább kétszer tart ülést. A Kuratórium ülését legalább 15 nappal az ülést megelőzően, a napirendhez kapcsolódó teljes dokumentáció megküldésével az elnök hívja össze. 8.1.2. Az indítvány benyújtásától számított 30 napon belül össze kell hívni a Kuratóriumot, ha azt legalább öt tagja vagy a Felügyelő Bizottság kezdeményezi. 8.1.3. A Kuratórium határozatképes, ha az ülésen legalább tizenketten jelen vannak. Határozatképtelenség esetén a Kuratórium ülését 15 napon belül, változatlan napirenddel, ismét össze kell hívni. A Kuratórium ülését az elnök, akadályoztatása esetén az alelnök vezeti le, akik hiányában, illetve akadályoztatásuk esetén a jelen lévő kuratóriumi tagok választanak maguk közül — egyszerű szótöbbséggel — érdektelen levezető elnököt. 8.1.4. A Kuratórium határozatait általában nyílt szavazással, az ülésen jelen lévő tagok egyszerű szótöbbségével hozza. Szavazategyenlőség esetén a levezető elnök szavazata dönt. A Kuratórium döntése, illetőleg az SZMSZ külön rendelkezése alapján titkos szavazás is tartható. A határozathozatalban nem vehet részt az, aki vagy akinek közeli hozzátartozója [Ptk. 685. § b) pont], élettársa (a továbbiakban együtt: hozzátartozó) a határozat alapján — kötelezettség vagy felelősség alól mentesül, vagy — bármilyen más előnyben részesül, illetve a megkötendő jogügyletben egyébként érdekelt. Nem minősül előnynek a Közalapítvány cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve a Közalapítvány által a vezető tisztségviselőknek nyújtott, a létesítő okirat szerinti juttatás. 8.1.5. A minősített többséghez kötött döntéshez legalább tizenöt tag igenlő szavazata szükséges. 8.1.6. Minősített többségű döntés szükséges: 2000/8. szám — az SZMSZ és a VSZ jóváhagyásához és módosításához, — a Közalapítvány éves beszámolójának elfogadásához, — a közhasznúsági jelentés elfogadásához, — az éves gazdálkodási terv jóváhagyásához, — a pályázatok kiírásának, elbírálásának és a támogatások odaítélési rendjének kialakításához, — az SZMSZ által előírt más ügyekben. 8.1.7. A Kuratórium üléséről írásbeli jegyzőkönyvet kell készíteni, amely az elhangzottaknak a lényegét, a határozatokat pedig szó szerint tartalmazza. A jegyzőkönyv elkészítéséről a titkárságvezető gondoskodik, azt — hitelesítőként — az ülés levezetője és a kuratóriumi ülésen részt vevő — annak kezdetén kijelölt és elfogadott — tag írja alá. Az ülést követő 30 napon belül el kell juttatni a jegyzőkönyvet a Kuratórium és az FB tagjainak, valamint a határozatot annak, akire vonatkozóan döntést tartalmaz. Az írásos jegyzőkönyv elkészítése, a jegyzőkönyvek és határozatok nyilvántartása, valamint az érintettekhez történő eljuttatása a Titkárság vezetőjének a feladata. 8.1.8. A Kuratórium hatáskörébe tartozik különösen: — az SZMSZ jóváhagyása és módosítása, — a VSZ jóváhagyása és módosítása, — a Kuratórium ügyrendjének meghatározása és módosítása, — a Közalapítvány gazdálkodási elveinek és szabályainak meghatározása, — a Kuratórium munkatervének, éves gazdálkodási tervének jóváhagyása, — az éves beszámoló elfogadása, — a közhasznúsági jelentés elfogadása, — a pályázatok kiírása, elbírálása és a támogatások odaítélési rendjének kialakítása, — a csatlakozási kérelem elbírálása, a felajánlások elfogadásáról történő döntés, — a Közalapítvány tevékenységét segítő személyek bevonása, az ilyen testületek (szakértői bizottságok) létrehozása, megszüntetése, — a könyvvizsgáló megbízása, — az egyes erőszakos bűncselekmények következtében kárt szenvedettek kárenyhítés iránti kérelmének elbírálása, valamint a Közalapítvány Titkársága által a kárenyhítés iránti kérelem elbírálása kapcsán hozott döntés jóváhagyása, — mindaz, amit az SZMSZ a Kuratórium kizárólagos hatáskörébe utal. 8.1.9. A Közalapítvány gazdálkodására, működésére, szervezetére, képviseletére vonatkozó további előírásokat és a Kuratórium döntéshozatalának részletes szabályait az SZMSZ és VSZ határozza meg. 8.1.10. A Kuratórium évenként beszámol az Alapító képviselőjének. A beszámoló kötelező tartalmi elemei: — a számviteli beszámoló, — a vagyon felhasználásával kapcsolatos kimutatás, — a kiadásokról szóló tájékoztató, — a vállalkozási tevékenység bemutatása és a 6.3.2. pontban előírtak megvalósulását, az ezzel összefüggő megállapításokat tartalmazó összefoglaló, — amit az SZMSZ kötelezőként meghatároz. 8.1.11. A kuratóriumi ülések jegyzőkönyveit és határozatait év és sorszám megjelöléssel kell ellátni, azokat a Titkárságon kell nyilvántartani és tárolni. A nyilvántartásnak tartalmaznia kell a kuratóriumi döntések — tartalmát, időpontját, hatályát, — a támogatók, az ellenzők és a tartózkodók számát és — ha nem titkos szavazással hozták a határozatot — nevüket is. 8.1.12. A Kuratórium határozatait és az éves beszámolót, valamint a közhasznúsági jelentést bárki megtekintheti, illetve azokból saját költségére másolatot készíthet. Akinek a határozat jogát vagy jogos érdekét érinti, az megtekintheti annak az ülésnek a jegyzőkönyvét, amelyen a határozatot hozták, a Kuratórium jegyzőkönyvei egyébként nem nyilvánosak. 8.2. A Felügyelő Bizottság 8.2.1. A Közalapítvány Kuratóriumának ellenőrzését a három főből álló, a 8.2.2. pont szerinti összetételű Felügyelő Bizottság (a továbbiakban: FB) látja el. 8.2.2. Az FB elnöke: Dr. Haas Péter, a Pénzügyminisztérium főtanácsosa Az FB tagjai: Tordai Istvánné, a Budapest Főváros Főpolgármesteri Hivatal főtanácsosa Dr. Váry László ny. rendőr alezredes, 8.2.3. Az FM elnökét és tagjait az Alapító kéri fel négy évre. A tagok ismételten is megbízhatók. 8.2.4. Nem lehet a Felügyelő Bizottság elnöke vagy tagja, illetve könyvvizsgálója az, aki — a Kuratórium elnöke vagy tagja, — a közhasznú szervezettel a megbízatáson kívül más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik, — a közhasznú szervezet cél szerinti juttatásából részesül — kivéve a bárki által megkötés nélkül igénybe vehető nem pénzbeli szolgáltatásokat, illetve a Közalapítvány által a vezető tisztségviselőknek nyújtott, a létesítő okirat szerinti juttatást —, illetve — az előzőek szerint meghatározott személyes hozzátartozója. 8.2.5. Az FB tagság megszűnik: — a tag halálával, — lemondással, — az Alapító által történő visszahívással, — a felkérés időtartamának lejártával, — a Közalapítvány megszűnésével. 2000/8. szám 8.2.6. Az FB ellenőrzi a Közalapítvány működését és gazdálkodását, a Kuratórium és a Titkárság tevékenységét. Az FB tagjai tanácskozási joggal vesznek részt a Kuratórium ülésein. Munkájához a Közalapítvány költségén szakértőt vehet igénybe. 8.2.7. Az FB feladatai teljesítése során — betekinthet a Közalapítvány bármely iratába, — felvilágosítást kérhet a Kuratórium elnökétől és tagjaitól, a Titkárság vezetőjétől, munkatársaitól, — megvizsgálhatja a Közalapítvány könyveit, iratait, a pénzkezelés és utalványozás rendjét. Az FB célvizsgálatot folytat, ha a Közalapítvány céljainak megvalósítását, illetve a pénzügyi-gazdálkodási tevékenység szabályszerűségét veszélyeztetve látja. Az FB véleményezi a Kuratórium éves beszámolóját. 8.2.8. Az FB köteles a Kuratóriumot tájékoztatni és annak összehívását kezdeményezni, ha arról szerez tudomást, hogy — a Közalapítvány működése során olyan jogszabálysértés vagy a Közalapítvány érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése a Kuratórium döntését teszi szükségessé, — a vezető tisztségviselők felelősségét megalapozó tény merült fel. A Kuratóriumot az FB indítványára — annak megtételétől számított 30 napon belül — össze kell hívni. E határidő eredménytelen eltelte esetén a Kuratórium összehívására az FB is jogosult. Ha a Kuratórium a törvényes működés helyreállítása érdekében szükséges intézkedéseket nem teszi meg, az FB köteles haladéktalanul értesíteni az Alapító képviselőjét és a törvényességi felügyeletet ellátó szervet. Az FB a Kuratóriumra kötelező döntést nem hozhat. Az FB a feladatának végrehajtása során kialakított véleményét írásban közli a Kuratóriummal. Az FB a Közalapítvány működésével összefüggő tapasztalatairól szükség szerint, de évente legalább egyszer beszámol az Alapítónak. 8.2.9. Az FB tagjai tiszteletdíjra, illetőleg költségtérítésre az SZMSZ által meghatározott módon és mértékben jogosultak. 8.3. A Közalapítvány Titkársága 8.3.1. A Kuratórium munkájának előkészítésére és szervezésére, valamint az egyes erőszakos bűncselekmények következtében kárt szenvedetteknek a kárenyhítés iránti kérelme elbírálására, illetve a kérelemben való kuratóriumi döntés előkészítésére — elsősorban tagjai sorából — Titkárságot hoz létre, melynek működési költségeit a Közalapítvány fedezi. A Titkárság éves költségvetését a Kuratórium hagyja jóvá. 8.3.2. A Titkárságot vezető kuratóriumi tag (a továbbiakban: titkárságvezető) gyakorolja mindazon jogokat, amelyek a Titkárság működtetéséhez szükségesek. 8.3.3. A Titkárságon foglalkoztatottak felett a munkáltatói jogokat a Kuratórium gyakorolja. 8.3.4. A Titkárság feladata különösen: — a Kuratórium működési feltételeinek megteremtése és folyamatos biztosítása, — a döntések előkészítése, — a bűncselekmények áldozatai és hozzátartozóik védelme, káruk megtérülése, enyhítése érdekében teendő jogalkotási feladatokról és egyéb intézkedésekről szóló 1074/1999. (VII. 7.) Korm. határozat 10. pontjában meghatározottak szerint az egyes erőszakos bűncselekmények következtében kárt szenvedettek kárenyhítés iránti kérelmének elbírálása, illetve a kérelemben való kuratóriumi döntés előkészítése, — a Kuratórium határozatainak végrehajtása, — a Közalapítvány könyveinek vezetése, az éves pénzügyi terv: az éves beszámoló és a közhasznúsági jelentés összeállítása, — az ügyviteli feladatok ellátása, — az SZMSZ-ben meghatározott egyéb feladatok ellátása. 8.3.5. A Titkárság tagjai tiszteletdíjra, illetőleg költségtérítésre az SZMSZ által meghatározott módon és mértékben jogosultak. 9. Záró rendelkezések 9.1. Az Alapító nevében a Kormány által kijelölt képviselő jár el. 9.2. A Közalapítvány: — közvetlen politikai tevékenységet nem folytat, — szervezete a pártoktól független, azoknak támogatást nem nyújt. 9.3. A Közalapítvány — céljai megvalósítása érdekében — együttműködik a hasonló közfeladatot ellátó állami, társadalmi szervezetekkel, alapítványokkal. 9.4. A Közalapítvány működéséről, tevékenységéről, gazdálkodásáról szóló beszámolót évente legalább egy alkalommal a Belügyi Közlönyben, az Alapító Okirat szerinti tevékenységének és gazdálkodásának legfontosabb adatait egy országos napilapban is nyilvánosságra kell hozni.

Source: https://magyarkozlony.hu/hivatalos-lapok/1e6b717240d14ec6d675067069a444a30b48b7b6/dokumentumok/eb36606b83df47536a9da3c61b83a151d75770c2/letoltes